Julijan Jelenić

**Dr. fra Julijan Jelenić** (Riječani, Modriča, 29. augusta 1877. – Zagreb, 5. augusta 1931.) bio je bosanskohercegovački historičar i pisac.

## Biografija 
Rođen je u selu Riječani kod Modriče 29. augusta 1877. godine. Osnovnu školu je završio u Modriči i Tolisi, a Franjevačku gimnaziju u Gučoj Gori. U Franjevački red pristupio je u Fojnici. Filozofsko-teološke nauke je završio u Kraljevoj Sutjesci i Budimpešti. Svećenikom je imenovan 1903. godine. Kasnije je predavao crkvenu historiju i crkveno pravo u Franjevačkoj bogosloviji u Livnu, Sarajevu i na Univerzitetu u Zagrebu. Godine 1908. promoviran je u doktora teologije disertacijom *De pattarenis Bosnae*. Jedno vrijeme je bio definitor provincije, dva puta dekan fakulteta i član Jugoslavenske akademije. Umro je 5. augusta 1931. godine u Zagrebu u 54. godini života. Ukopan je u Visokom.

Bavio se proučavanjem historije Franjevačke provincije Bosne Srebrene i opće crkvene historije. Svoje prvo djelo “*Djelovanje bosanskih franjevac u Bugarskoj*” je započeo u novicijatu u Fojnici još 1899. godine, a radio ga je do kraja života.  Najznačajnija su mu djela "*Kultura i bosanski franjevci*" (1912. i 1915.) i nedovršenu "*Povijest Hristove crkve*" (tri sveska). Preveo je četiri bosanska ljetopisa: “*Ljetopis fra Nikola Lašvanina*” (1916.),, “*Ljetopis franjevačkog samostana u Kreševu*” (1918.), “*Ljetopis franjevačkog samostana u Kraljevoj Sutjesci*” (1923., 1924., 1925) i "*Dva ljetopisa Bosne Srebrene, Ljetopis fra Marka iz Vasiljeva Polja i fra Bernardina Nagnanovića"* (1919.). Objavio je tri zbirke izvora iz prošlosti Franjevačke provincije Bosne Srebrene, prvi dio Bio-bibliografije franjevaca Bosne Srebrene i objavio oko 300 manjih članaka, rasprava, studija, priloga itd.

## Djela 
* Djelovanje bosanskih franjevaca u Bugarskoj od XII. do XVII. stoljeća (Franjevački glasnik, 1899.)
* Kraljevsko Visoko i samostan sv. Nikole (1906.)
* Dalmacijom i Jadranskim morem (1906.)
* De pattarenis Bosnae (1908.)
* Serafinski perivoj (časopis, 1908. – 1913.)
* Primicije (1912.)
* Kultura i bosanski franjevci, I-II, (1912/15.)
* Naša misao (časopis, 1914. – 1916.)
* Mali vođa hodočasnika (prijevod djela Ferdinanda Kajzera, 1913.)
* Izvori za kulturnu povijest bosanskih franjevaca (1913.)
* Ljetopis fra Nikole Lašvanina (1916.)
* Necrologium Bosnae Argentinae (1917.)
* Ljetopis franjevačkog samostana u Kreševu (1918.)
* Spomenici kulturnog rada bosanskih franjevaca - 1437. – 1878. (1918.)
* Dva ljetopisa Bosne Srebrene, Ljetopis fra Marka iz Vasiljeva Polja i fra Bernardina Nagnanovića (1919.)
* Autentični prevodilac Fabijanićevih Firmani mediti (1921.)
* Povijest Hristove crkve I, II, III (1921/24/28.)
* Ljetopis franjevačkog samostana u Kr. Sutjesci (Glasnik Zemaljskog muzeja, 1923/24/25.)
* Bio-bibliografija franjevaca Bosne Srebreničke, I (1925.)
* Monografije o katoličkoj crkvi u srpskim i hrvatskim pokrajinama (Narodna enciklopedija, 1925/26.)
* U periodici kulturnohistorijski tekstovi: Križarske vojne protiv bosanskih patarena, Kulturni preporod bosanskih i hercegovačkih Hrvata, Hazburgovci i franjevci Bosne i hercegovine, O utjecaju hrvatskog narodnog preporoda na Hrvate u Bosni i Hercegovini, Razvoj analfabetskih tečajeva u Bosni, Kiril i metodije-slavenski apostoli, Problem dolaska franjevaca u Bosnu i osnutak Bosanske vikarije, Latinske škole Bosne Srebreničke, Bio-bibliografija fra Stjepana Marijanovića, Križari osvajaju Zadar i Carigrad, Iz prošlosti bosansko-hercegovačkih glagoljaša, problem imena Bosna, Pokus književnog društva u Bosni 1686., K problemu konkordata sa Srbijom, Pisma Stjepana I. Verkovića-Josipu d. Božiću, Pravopisna rasprava između Tome Košćaka i fra Grge Ćevapovića.

## Reference 
## Također pogledajte 
* https://www.bosnasrebrena.ba/node/255

Kategorija:Bosanskohercegovački historičari
Kategorija:Bosanskohercegovački pisci
Kategorija:Umrli 1931.
Kategorija:Rođeni 1877.
Kategorija:Biografije, Modriča